title: Sastago
text: Sastago (en castellano Sástago) ye un municipio aragonés de la provincia de Zaragoza, situato en la comarca de la Ribera Baixa de l'Ebro y partito chudicial de Casp.
  
  La suya población ye de 1.294 habitants (2011), en una superficie de 301,25 km², con una densidat de población de 4,30 hab/km².
  
  Cheografía 
  Ye situato en la marguin dreita de l'Ebro en la zona de meandros, que en Sastago y la suya redolata se dicen vueltas. Se troba a 64 metros d'altaria sobre o livel d'a mar, a una distancia de 64 km d'a ciudat de Zaragoza, a capital d'a suya provincia y d'Aragón.
  
  Mugas 
  Lo suyo termin muga con Casterló, Exatiel, La Puebla d'Íxar, La Zaida, Alforc, Cinco Olivas, Alborche, Viliella d'Ebro, Exelsa, Pina d'Ebro, Burcharaloz, Casp, Chiprana y Escatrón.
  
  Historia 
  Encara que no ha sido localizada s'ha proposau que Sedeisken (en escritura iberica ), capital d'a tribu ibera d'os sedetans, podría estar situada en l'actual Sastago.
  
  Con Pero II los de la familia Blasco d'Alagón teneban Sastago como tenents, dimpués la villa y castiello estioron de la familia Blasco d'Alagón, donatos por lo rei Chaime I en compensación por la obligación de ceder-li Moriella. N'esta zona entroron en un conflicto d'intreses con lo monesterio de Rueda, por lo que en 1242 Chaime I ordinó que se fese una muga fixa entre lo termin de Sastago y Rueda, con acta de mollonación. En lo sieglo XVI la senyoría cambeó ta condau de Sastago. I heba muita población morisca, que fue forachitata en lo sieglo XVIII.
  
  Toponimia menor 
  Son curiosos toponimos como Varella de Pez, Varello los lobos, Plana Lobera, Planas de los Mases de Pez, Grallas, Camino de las Grallas, y Barranco del Cerbellón, con sufixo doble aragonés -ellón alzato y que seguntes un J.A. Frago Gracia fa referencia a los ciervos que encara se i troban, pero que ye més fácil que tienga relación con un apellito.
  
  Cultura 
  I heba una industria tradicional de cuitiellos, los cuchillos sastaginos (a vegatas ditos simplement como sastaguinos), con mango decorato con nacra de bivalvos d'augua dulce, Margaritifera auricularia. Yeran muit populars en Aragón y mesmo podeban estar arma blanca en las barallas en la carrera. Salen en la baralla aragonesa como as d'espatas.
  
  Demografía
  
  Administración
  
  Reparto de concellers
  
  Alcaldes
  
  Demografía
  
  Puestos d'intrés 
  Lo monesterio de Rueda ye en lo termin de Sastago, encara que tienga més relación con Escatrón, porque ye mas amán. 
  Fortín de Sastago.
  
  Fiestas 
   14-18 d'agosto, Fiestas patronals en honor a la Virchen de Mont Ler y Sant Roque
   16-18 de chinero, Sant Antón, con foguera gran, vin y chorizo rustito a la brasa pa totz.
   25 d'abril romería ta la Ermita de Mont Ler.
  
  Vinclos externos 
  
    www.Sastago.es.
    Diccionario de l'aragonés de Sastago.